Document ID: 32006R0777

KOMISSION ASETUS (EY) N:o 777/2006,
annettu 23 päivänä toukokuuta 2006,
vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EY) N:o 304/2003 liitteen I muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vaarallisten kemikaalien viennistä ja tuonnista 28 päivänä tammikuuta 2003 annetun Euroopan parlamentin ja neuvoston asetuksen (EY) N:o 304/2003 (1) ja erityisesti sen 22 artiklan 4 ja 5 kohdan,
on kuullut asetuksen (EY) N:o 304/2003 22 artiklan 5 kohdassa tarkoitettujen toimenpiteiden osalta vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (2) 29 artiklalla perustettua komiteaa,
sekä katsoo seuraavaa:
(1)
Asetuksella (EY) N:o 304/2003 pannaan täytäntöön kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä (PIC) tehty Rotterdamin yleissopimus, joka allekirjoitettiin 11 päivänä syyskuuta 1998 ja jonka yhteisö hyväksyi neuvoston päätöksellä 2003/106/EY (3).
(2)
Kun otetaan huomioon neuvoston direktiivin 91/414/ETY 8 artiklan 2 kohdassa tarkoitetun määräajan pidentämisestä ja eräiden tehoaineiden sisällyttämättä jättämisestä kyseisen direktiivin liitteeseen I sekä näitä aineita sisältävien kasvinsuojeluaineiden lupien peruuttamisesta 20 päivänä marraskuuta 2002 annettu komission asetus (EY) N:o 2076/2002 (4) sekä joidenkin tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 30 päivänä tammikuuta 2004 tehty komission päätös 2004/129/ETY (5), joita tarkastellaan kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (6) yhteydessä, asetuksen (EY) N:o 304/2003 liitteessä I olevaan 1 osaan olisi lisättävä useita kemikaaleja. Luettelojen laadinnassa olisi otettava huomioon myös se, että mitään kyseessä olevista kemikaaleista ei ole ilmoitettu olemassa olevien aineiden arviointia koskevassa yhteisön tarkistusohjelmassa biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (7) mukaisesti, vaikka jotkin kemikaaleista on tunnistettu ja jäsenvaltiot voivat siten sallia niiden käytön kyseisissä tuotteissa enintään 1 päivään syyskuuta 2006 kansallisen lainsäädäntönsä mukaisesti.
(3)
Kun otetaan huomioon endosulfaanin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta 2 päivänä joulukuuta 2005 tehty komission päätös 2005/864/EY (8) sekä se, että endosulfaani on tunnistettu mutta sitä ei ole ilmoitettu arvioitavaksi direktiivin 98/8/EY mukaisesti ja jäsenvaltiot voivat siten hyväksyä sen 1 päivään syyskuuta 2006, sen käyttö torjunta-aineena on ankarasti rajoitettu ja tämän vuoksi se olisi lisättävä kemikaalien luetteloon asetuksen (EY) N:o 304/2003 liitteessä I olevassa 1 ja 2 osassa.
(4)
Rotterdamin yleissopimuksen sopimuspuolten konferenssi päätti ensimmäisessä kokouksessaan syyskuussa 2004 tehdä useita muutoksia yleissopimuksen liitteeseen III, jossa luetellaan PIC-menettelyä edellyttävät kemikaalit, ja nämä kaikki muutokset tulivat voimaan 1 päivään tammikuuta 2006 mennessä. Asetuksen (EY) N:o 304/2003 liitteessä I olevaan 1, 2 ja 3 osaan sisältyviä kemikaaliluetteloja olisi sen vuoksi muutettava vastaavasti.
(5)
Lisäksi tiettyjä kemikaaleja koskevia tietoja on päivitettävä, jotta voidaan ottaa huomioon sääntelyn kehitys sen jälkeen, kun liitettä I viimeksi muutettiin. Asetuksen (EY) N:o 304/2003 liitteessä olevat 1 ja 2 osat sisältävät myös joitakin pieniä virheitä, jotka on korjattava.
(6)
Näistä syistä asetusta (EY) N:o 304/2003 olisi muutettava vastaavasti.
(7)
Tässä päätöksessä säädetyt toimenpiteet ovat direktiivin 67/548/ETY 29 artiklalla perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 304/2003 liite I tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä toukokuuta 2006.

Labels: 3
1
20